ভি. শান্তারাম
ভি. শান্তারাম বা শান্তারাম বাপু নামে সুপরিচিত শান্তারাম রাজারাম বঙ্কুদ্রে (১৮ নভেম্বর ১৯০১ - ৩০ অক্টোবর ১৯৯০) ছিলেন একজন ভারতীয় চলচ্চিত্র পরিচালক, প্রযোজক, অভিনেতা ও চিত্রনাট্যকার। তিনি হিন্দি ও মারাঠি ভাষার চলচ্চিত্রে কাজের জন্য সুপরিচিত। তার পরিচালিত উল্লেখযোগ্য চলচ্চিত্র হল - ডক্টর কোটনিস কী অমর কহানি (১৯৪৬), অমর ভূপালী (১৯৫১), ঝনক ঝনক পায়েল বাজে (১৯৫৫), দো আঁখেঁ বারহ হাত (১৯৫৭), নবরঙ্গ (১৯৫৯), কুঙ্কু (১৯৩৭), পিঞ্জরা (১৯৭২), চানি, আয়ে মারাঠিচে নাগারি ও জুঞ্জ।